পুলিশ জানায়, ইব্রাহিম শরিয়তপুর জেলার সখিপুর থানার আব্দুল মালেকের স্বর্ণের দোকানে কাজ করতো। এক পর্যায়ে ইব্রাহিম ওই দোকান থেকে ২৫ ভরি স্বর্ণ চুরি করে পালিয়ে যায় ও চোরাকারবারীদের সাথে সম্পৃক্ত হয়ে পড়ে।  ২০০৬ সালের ২৭ মার্চ দোকান মালিক আব্দুল মালেক বাদী হয়ে ইব্রাহিমের বিরুদ্ধে মামলা দায়ের করেন। মামলা থেকে ইব্রাহিমকে বাঁচানোর জন্য তার মা সানজিদা আব্দুল মালেক ও তার পরিবারের কয়েকজনের বিরুদ্ধে ইব্রাহিমকে অপহরণের পর হত্যা করা হয়েছে মর্মে শরিয়তপুর জেলার পালং থানায় মামলা দায়ের করেন। মামলা  দায়েরের পর থানার তৎকালীন এসআই আবীর তদন্ত শেষে চার্জশিট প্রদান করেন। মামলার আসামি শহিদুল্লাহ ও মোসলেমকে গ্রেফতার করে হাজতে পাঠানো হয়। পরে তাদের বিভিন্ন মেয়াদে সাজা হয় এবং একজনের মৃত্যু হয়।  দীর্ঘদিন পর গোপন সংবাদের ভিত্তিতে দুর্গাপুর থানা পুলিশ গত বৃহস্পতিবার ইব্রাহিমকে দুর্গাপুর বাজারের স্বপন জুয়েলার্স থেকে গ্রেফতার করে। গ্রেফতারের পর তাকে জিজ্ঞাসাবাদ করলে সে আত্মগোপনে থাকার কথা স্বীকার করে বিবাদীকে জব্দ করার জন্য মিথ্যা মামলা দায়ের করা হয়েছে বলে জানায়।  (শীর্ষ নিউজ ডটকম/প্রতিনিধি/এমএল/রাজ/১২.২৪ ঘ.)